Censina Cachia għexet ħajja sempliċi. Forsi dak kien is-sigriet li wassal biex għalqet mitt sena. F'din l-okkażjoni żaritha s-sinjura Michelle Muscat, f'Casa San Paolo Buġibba. Censina hija mill-Msida, iżda marret tgħix Buġibba tliet snin ilu. Armla u qatt ma kellha tfal, Censina għandha tliet affarijiet għal qalbha: it-tfal ta' ħutha, il-fjuri, u l-valuri sodi li tgħallmet tgħix bihom tul dan l-aħħar seklu. F'Casa San Paolo dawk qrib tagħha nġabru u ferħu magħha – ċelebrazzjoni ta' għomor li jkunu fortunati dawk li jkollhom ix-xorti jilħqu.